CELEX: 32018R0831
Language: hu
Date: 2018-06-05 00:00:00
Title: A Bizottság (EU) 2018/831 rendelete (2018. június 5.) az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 10/2011/EU rendelet módosításáról (EGT-vonatkozású szöveg.)

6.6.2018   
            
            
               HU
            
            
               Az Európai Unió Hivatalos Lapja
            
            
               L 140/35
            
         A BIZOTTSÁG (EU) 2018/831 RENDELETE
   (2018. június 5.)
   az élelmiszerekkel rendeltetésszerűen érintkezésbe kerülő műanyagokról és műanyag tárgyakról szóló 10/2011/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekkel rendeltetésszerűen érintkezésbe kerülő anyagokról és tárgyakról, valamint a 80/590/EGK és a 89/109/EGK irányelv hatályon kívül helyezéséről szóló, 2004. október 27-i 1935/2004/EK európai parlamenti és tanácsi rendeletre (1) és különösen annak 5. cikke (1) bekezdésének a), d), e), h) és i) pontjára, 11. cikkének (3) bekezdésére és 12. cikkének (6) bekezdésére,
   mivel:
   
               (1)
            
            
               A Bizottság 10/2011/EU rendeletének (2) I. melléklete meghatározza az élelmiszerekkel rendeltetésszerűen érintkezésbe kerülő műanyagokban és műanyag tárgyakban történő felhasználásra engedélyezett anyagok uniós jegyzékét.
            
         
               (2)
            
            
               A 10/2011/EU rendelet legutóbbi módosítása óta az Európai Élelmiszerbiztonsági Hatóság (a továbbiakban: Hatóság) további tudományos szakvéleményeket tett közzé olyan anyagokról, amelyek élelmiszerekkel érintkezésbe kerülő anyagokban („FCM”) felhasználhatók, továbbá a már engedélyezett anyagok engedélyezett felhasználási módjairól. Annak biztosítása érdekében, hogy a 10/2011/EU rendelet tükrözze a Hatóság legutóbbi megállapításait, az említett rendeletet módosítani kell.
            
         
               (3)
            
            
               A Hatóság véleményeket fogadott el, amelyekben újból értékeli az élelmiszerek perklorátszennyezését, valamint a lakosság étrendi expozícióját a perklorát tekintetében (3) (4). A perklórsav, sók (perklorát) (822. számú FCM) adalékként vagy polimerizációsegítő anyagként szerepel a 10/2011/EU rendelet I. mellékletének 1. táblázatában. Az anyagra 0,05 mg/kg specifikus kioldódási határérték vonatkozik az élelmiszerekkel érintkezésbe kerülő anyagokból származó expozíciónál alkalmazott azon bevett feltételezés alapján, hogy egy 60 kg testtömegű személy naponta 1 kg élelmiszert fogyaszt el. A perklorát újbóli értékelése során az Ügynökség napi 0,3 μg/testtömegkilogrammban határozta meg a tolerálható napi bevitel szintjét, és megjegyezte, hogy a fiatal népességcsoportoknak a valamennyi élelmiszerforrásból származó, a perklorátnak való rövid és hosszú távú expozíciója egyaránt meghaladja a szóban forgó tolerálható napi beviteli értéket, míg a felnőtt népesség esetében a rövid és hosszú távú expozíció megfelel az említett értéknek. Ennek figyelembevétele érdekében a specifikus kioldódási határértéket a tolerálható napi bevitel alapján kell kiszámolni, valamint az élelmiszerekkel érintkezésbe kerülő anyagokra vonatkozó tolerálható napi bevitel 10 %-ának megfelelő szokványos allokációs tényezőt kell alkalmazni. Ezért a perklorátra vonatkozó 0,05 mg/kg specifikus kioldódási határértéket le kell csökkenteni 0,002 mg/kg-ra annak biztosítása érdekében, hogy az élelmiszerekkel érintkezésbe kerülő műanyagokból kioldódó perklorát ne veszélyeztesse az emberi egészséget.
            
         
               (4)
            
            
               A Hatóság kedvező tudományos szakvéleményt (5) fogadott el a foszforossav, 2,4-bisz(1,1-dimetil-propil)fenil és 4-(1,1-dimetil-propil)fenil triészterek vegyesen anyag (974. számú FCM, CAS-szám: 939402-02-5 CAS) felhasználásáról. A szóban forgó anyag 5 mg/kg élelmiszer kioldódási határérték mellett engedélyezésre kerül. Az új tudományos bizonyítékok alapján a Hatóság arra a következtetésre jutott, hogy ez az anyag nem jelent biztonsági kockázatot a fogyasztókra, amennyiben a vonatkozó kioldódási határérték 5-ről 10 mg/kg élelmiszer értékre növekszik, és a többi meglévő korlátozást továbbra is betartják. Ezért a szóban forgó anyagra vonatkozó kioldódási határértéket 5-ről 10 mg/kg értékre kell növelni a meglévő korlátozások megtartása mellett.
            
         
               (5)
            
            
               A Hatóság kedvező tudományos szakvéleményt (6) fogadott el az 1,2,3,4-tetrahidronaftalin-2,6-dikarboxilsav, dimetil-észter anyag (1066. számú FCM, CAS-szám: 23985-75-3) felhasználásáról. A Hatóság arra a következtetésre jutott, hogy az anyag biztonsági szempontból nem jelent biztonsági kockázatot a fogyasztókra, amennyiben az olyan élelmiszerekkel érintkezésbe kerülő többrétegű műanyagok belső rétegeként használatos poliészter réteg gyártásához alkalmazott komonomerként kerül felhasználásra, amelyekhez a 10/2011/EU rendelet III. melléklete az A, B, C és/vagy D1 élelmiszer-utánzó modellanyagokat rendeli. Az anyagból és (ciklusos és nyílt láncú) dimereiből kioldódó anyagok összértéke nem haladhatja meg a 0,05 mg/kg élelmiszer értéket. A monomert ezért helyénvaló felvenni az engedélyezett anyagok uniós jegyzékébe azzal a korlátozással, hogy az említett előírásoknak teljesülniük kell.
            
         
               (6)
            
            
               A Hatóság kedvező tudományos szakvéleményt (7) fogadott el a [3-(2,3-epoxipropoxi)propil]trimetoxiszilán anyag (1068. számú FCM, CAS-szám: 2530-83-8) felhasználásáról. A Hatóság arra a következtetésre jutott, hogy bár az anyagnak genotoxikus hatás tulajdonítható, – esetleges – alacsony expozíciójánál fogva nem ad okot biztonsági aggályokra abban az esetben, ha kis kioldódású műanyagokban – például polietilén-tereftalátban (PET), polikarbonátban (PC), polibutilén-tereftalátban (PBTP), hőre keményedő poliészterekben és epoxi-biszfenol-vinil-észterben – található üvegszálak kezeléséhez használatos enyvezőanyag komponenseként kerül felhasználásra, valamennyi élelmiszer esetében hosszabb idejű, szobahőmérsékleten történő tárolás melletti egy vagy több használat, valamint fokozott vagy magas hőmérsékleten rövid idejű, ismételt érintkezés mellett. Mivel az anyag egyes, epoxi funkciójú reakciótermékeinek szintén tulajdonítható genotoxikus hatás, a kezelt üvegszálakban található anyag és minden egyes reakciótermék maradványanyagai nem lehetnek kimutathatók az anyag esetében 10 μg/kg, az egyes reakciótermékek (hidrolizált monomerek és epoxitartalmú ciklusos dimerek, trimerek és tetramerek) esetében pedig 60 μg/kg értéknél.
            
         
               (7)
            
            
               Az 10/2011/EU rendelet I. mellékletét ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 10/2011/EU rendelet I. melléklete e rendelet mellékletének megfelelően módosul.
   2. cikk
   Az e rendelet hatálybalépése előtt a 10/2011/EU rendelet alkalmazandó rendelkezéseinek megfelelő műanyagok és műanyag tárgyak 2019. június 26-ig forgalomba hozhatók és a készletek kimerüléséig forgalomban maradhatnak.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 338., 2004.11.13., 4. o.
   
   
      (2)  A Bizottság 10/2011/EU rendelete (2011. január 14.) az élelmiszerekkel rendeltetésszerűen érintkezésbe kerülő műanyagokról és műanyag tárgyakról (HL L 12., 2011.1.15., 1. o.).
   
      (3)  EFSA Journal 2017;15(10):5043.
   
      (4)  EFSA Journal 2014;12(10):3869.
   
      (5)  EFSA Journal 2017;15(5):4841.
   
      (6)  EFSA Journal 2017;15(5):4840.
   
      (7)  EFSA Journal 2017;15(10):5014.
   
      MELLÉKLET
      A 10/2011/EU rendelet I. melléklete a következőképpen módosul:
      
                  1.
               
               
                  az 1. pontban található 1. táblázat a következőképpen módosul:
                  
                              a)
                           
                           
                              a 822. és a 974. számú, élelmiszerekkel érintkezésbe kerülő anyagra (FCM) vonatkozó bejegyzések helyébe a következő szöveg lép:
                              
                                          „822
                                       
                                       
                                          71938
                                       
                                       
                                           
                                       
                                       
                                          perklórsav, sók
                                       
                                       
                                          igen
                                       
                                       
                                          nem
                                       
                                       
                                          nem
                                       
                                       
                                          0,002
                                       
                                       
                                           
                                       
                                       
                                           
                                       
                                       
                                          (4)”
                                       
                                    
                                          „974
                                       
                                       
                                          74050
                                       
                                       
                                          939402-02-5
                                       
                                       
                                          foszforossav, 2,4-bisz(1,1-dimetil-propil)fenil és 4-(1,1-dimetil-propil)fenil triészterek vegyesen
                                       
                                       
                                          igen
                                       
                                       
                                          nem
                                       
                                       
                                          igen
                                       
                                       
                                          10
                                       
                                       
                                           
                                       
                                       
                                          SKH az anyag foszfit és foszfát formájának, a 4-terc-amil-fenolnak és a 2,4-di-terc-amil-fenolnak az összegeként kifejezve. A kioldódó 2,4-di-terc-amil-fenol maximális mennyisége 1 mg/kg élelmiszer.”
                                       
                                       
                                           
                                       
                                    
                        
                              b)
                           
                           
                              a szöveg a következő bejegyzésekkel egészül ki, az FCM-számok sorrendjében:
                              
                                          „1066
                                       
                                       
                                           
                                       
                                       
                                          23985-75-3
                                       
                                       
                                          1,2,3,4-tetrahidronaftalin-2,6-dikarboxilsav, dimetil-észter
                                       
                                       
                                          nem
                                       
                                       
                                          igen
                                       
                                       
                                          nem
                                       
                                       
                                          0,05
                                       
                                       
                                           
                                       
                                       
                                          Kizárólag az olyan élelmiszerekkel érintkezésbe kerülő többrétegű műanyagok belső rétegeként használatos poliészter réteg gyártásához alkalmazott komonomerként használható, amelyekhez a 10/2011/EU rendelet III. melléklete az A, B, C és/vagy D1 élelmiszer-utánzó modellanyagokat rendeli. A 8. oszlopban a specifikus kioldódási határérték az anyag és (ciklusos és nyílt láncú) dimereinek összegére vonatkozik.
                                       
                                       
                                           
                                       
                                    
                                          1068
                                       
                                       
                                           
                                       
                                       
                                          2530-83-8
                                       
                                       
                                          [3-(2,3-epoxipropoxi)propil]trimetoxiszilán
                                       
                                       
                                          igen
                                       
                                       
                                          nem
                                       
                                       
                                          nem
                                       
                                       
                                           
                                       
                                       
                                           
                                       
                                       
                                          Kizárólag a bármilyen élelmiszerrel érintkezésbe kerülő kis kioldódású műanyagokban – például polietilén-tereftalátban (PET), polikarbonátban (PC), polibutilén-tereftalátban (PBTP), hőre keményedő poliészterekben és epoxi-biszfenol-vinil-észterben – található üvegszálak kezeléséhez használatos enyvezőanyag komponenseként használható.
                                          A kezelt üvegszálakban található maradványanyagok nem lehetnek kimutathatók az anyag esetében 0,01 mg/kg, az egyes reakciótermékek (hidrolizált monomerek és epoxitartalmú ciklusos dimerek, trimerek és tetramerek) esetében pedig 0,06 mg/kg értéknél.”